దేశమంతా ఎంతో ఆసక్తిగా ఎదురుచూసిన బాహుబలి: ది కంక్లూజన్ సినిమా గతవారమే ప్రేక్షకుల ముందుకు వచ్చింది. ప్రపంచవ్యాప్తంగా ఈ సినిమా ఘన విజయం సాధించి వెయ్యి కోట్ల రూపాయల కలెక్షన్స్ దిశగా దూసుకుపోతోంది. ఈ సినిమా కోసం దర్శక ధీరడు రాజమౌళి ఐదేళ్ల పాటు ఎంతో కష్టపడ్డాడు.ప్రస్తుతం లండన్లో సినిమా ప్రమోషన్ కార్యక్రమాల్లో పాల్గొంటున్నాడు. తాజాగా ఇక, బాహుబలి సిరీస్కు సంబంధించినంతవరకు తన పూర్తయిపోయిందని ట్వీట్ చేశాడు రాజమౌళి. ‘‘లండన్లో చివరి ప్రమోషన్ కార్యక్రమాలు కూడా పూర్తయిపోయాయి. బాహుబలి ఫిల్మ్ సిరీస్కు సంబంధించినంతవరకు నా పని పూర్తయిపోయింది. సహకరించిన ప్రతీ ఒక్కరికీ ధన్యవాదాల’’ని ట్వీట్ చేశాడు రాజమౌళి. ఈ ప్రమోషన్ కార్యక్రమాల్లో తనతోపాటు పాల్గొన్న అనుష్క, కీరవాణి, నిర్మాత శోభు యార్లగడ్డలతో సెల్ఫీ తీసుకుని ట్విట్టర్లో పోస్ట్ చేశాడు. లండన్లోని బ్రిటీష్ ఫిల్మ్ ఇనిస్టిట్యూట్లో ఓ విద్యార్థి ప్రశ్నకు స్పందిస్తూ.. కథ నన్ను ఉత్తేజపరిస్తే బాహుబలి-3 తీస్తానని రాజమౌళి ప్రకటించిన విషయం తెలిసిందే. అయితే తాజా ట్వీట్తో బాహుబలి సిరీస్లో ఇంక సినిమాలు ఉండవని రాజమౌళి స్పష్టం చేసినట్టే.
deshamanta entho aasaktigaa eduruchusina bahubali: dhi concloosan sinima gtavarame prekshakula munduku vachindi. prapanchavyaaptamgaa ee sinima ghana vijayam saadhinchi veyyi kotla roopaayala collections disagaa doosukupotondi. ee sinima kosam darsaka dheeradu rajamouli aidella paatu entho kashtapaddadu.prastutam landanlo sinima pramoshan kaaryakramaallo palgontunnadu. taajaagaa ika, bahubali siriisku sambandhinchinantavaraku tana poortayipoyindani tweet cheshaadu rajamouli. ‘‘landanlo chivari pramoshan kaaryakramaalu kuudaa puurtayipooyaayi. bahubali fillm siriisku sambandhinchinantavaraku naa pani poortayipoyindi. sahakarinchina pratee okkarikee dhanyavaadaala’’ni tweet cheshaadu rajamouli. ee pramoshan kaaryakramaallo tanatopaatu palgonna anushka, keeravaani, nirmaata shobhu yaarlagaddalatho selfi teesukuni twitterlo post cheshaadu. landanlooni british fillm inistitutelo oo vidyaarthi prasnaku spandistuu.. katha nannu uttejapariste bahubali-3 teestaanani rajamouli prakatinchina vishayam telisinde. ayithe taja tweettho bahubali siriislo inka cinimaalu undavani rajamouli spashtam chesinatte.